# Installation guide (Magyar)

From ArchWiki
Jump to navigation Jump to search
The printable version is no longer supported and may have rendering errors. Please update your browser bookmarks and please use the default browser print function instead.

Ez a dokumentum végigvezet az Arch Linux telepítésének folyamatán a live rendszer hivatalos telepítőképről történő indításától kezdve. Telepítés előtt ajánlott átfutni a GYIK-et. A Getting and installing Arch számos további telepítési útmutatót tartalmaz speciális esetekre.

A közösség által karbantartott Arch wiki egy kiváló forrás, és probléma esetén ehhez javasolt fordulni. Az IRC csatorna (ircs://irc.libera.chat/archlinux), és a fórumok szintén rendelkezésre állnak, ha a válasz nem található meg máshol. Szintén javasolt megnézni a `man` oldalait bármely, általad nem ismert parancsnak; ez általában a `man parancs` paranccsal hívható elő.

## Letöltés

Töltsd le az új Arch Linux ISO-t az Arch Linux letöltési oldaláról.

- Egyetlen kép érhető el, ami egy i686 vagy x86_64 live rendszert képes indítani az Arch Linux hálózatról történő telepítéséhez. Olyan médium, amely tartalmazza a [core] tárolót, nem érhető el többé.
- A telepítési képeket aláírták, és erősen javasolt az aláírások ellenőrzése használat előtt: ehhez töltsd le a .sig fájlt a letöltési oldalról (vagy az egyik ott felsorolt tükörről) az .iso fájllal megegyező könyvtárba, majd használd a `pacman-key -v iso-file.sig` parancsot.
- A kép kiírható CD-re, felcsatolható ISO fájlként, vagy közvetlenül pendrive-ra írható. Ez csak új telepítésekhez szükséges; egy meglévő Arch Linux rendszer mindig frissíthető a `pacman -Syu` paranccsal.

## Telepítés

### Az első telepítés

Ha csak most telepíted elöszőr az Arch linuxot akkor ezt érdemes elolvasnod.

Köszönet érte Linux Mindnak.

### Billentyűzetkiosztás

Sok országhoz és billentyűzettípushoz a megfelelő kiosztás alapból elérhető. A magyar kiosztás betöltéséhez a `loadkeys hu` parancs használható. További billentyűzetkiosztás-fájlok a `/usr/share/kbd/keymaps/` könyvtárban találhatók (loadkeys használata esetén az útvonal és fájlkiterjesztés elhagyható).

### Lemezek particionálása

Lásd a particionálást részletekért.

Ha szeretnél készíteni halmozott blokkeszközöket az LVM-hez, lemeztitkosításhoz vagy RAID-hez, akkor azt most tedd meg.

Ha (U)EFI-t használsz, akkor valószínűleg szükséged lesz egy külön partícióra az UEFI rendszerpartíció számára. Lásd UEFI rendszerpartició készítése Linuxon.

### Partíciók formázása

Lásd a [[[File systems#Create a file system|fájlrendszereket]] a részletekért.

### Partíciók csatolása

Most fel kell csatolnod a root partíciót a `/mnt` útvonalra. Ezután könyvtárakat kell létrehoznod minden egyéb partícióhoz (`/mnt/boot`, `/mnt/home`, ...), és fel kell csatolnod, valamint aktiválnod kell a swap partíciót, ha azt szeretnéd, hogy a genfstab felismerje azokat.

### Kapcsolódás az internetre

Hálózati kapcsolat létrehozáshoz következő lépések: Hálózati interfészek ellenőrzéséhez ip-link(8):

    # ip link

Vezeték nélküli hálózat esetén győződjön meg először, hogy nincs blokkolva az eszköz rfkill segítségével.
Futtassa az `iwctl` parancsot a vezeték nélküli hálózat beállításához.

Részletekért lásd Vezeték nélküli hálózat beállítása és iwctl.

- Kapcsolatot a ping paranccsal ellenőrizhetjük.

    # ping archlinux.org

### Az alaprendszer telepítése

Mielőtt telepítesz, érdemes szerkeszteni a `/etc/pacman.d/mirrorlist` fájlt úgy, hogy az általad előnyben részesített tükör legyen az első helyen. A mirrorlist ezen példányát a `pacstrap` az új rendszerre is telepíti, tehát érdemes ezt most beállítani.

A pacstrap(8) szkript használatával telepítjük az alaprendszert.

    # pacstrap /mnt base

Egyéb csomagok telepítéséhez az előbbi parancsot kiegészítve (szóközökkel elválasztva), beleértve a kiválasztott rendszerbetöltőt is. Részletekért lásd boot loader. Néhány elérhető Kernel közül lehet választani:

    # pacstrap /mnt base base-devel linux

A base-devel csomag fejlesztői eszközöket tartalmazz. Részletekért lásd package group.

### A rendszer beállítása

- Generálj egy fstab-ot a következő paranccsal (ha előnyben részesíted az UUID-k vagy címkék használatát, add hozzá a `-U` vagy `-L` opciót annak megfelelően):

      # genfstab -p /mnt >> /mnt/etc/fstab

- chroot az újonnan telepített rendszerünkbe:

      # arch-chroot /mnt

- Hozz létre szimbolikus linket a `/usr/share/zoneinfo/Zone/SubZone` helyről a `/etc/localtime` fájlra. Cseréld ki a `Zone`-t és `Subzone`-t a neked megfelelőre. Például Magyarország esetén:

      # ln -s /usr/share/zoneinfo/Europe/Budapest /etc/localtime

- Engedélyezd a kiválasztott locale-t a `/etc/locale.gen` fájlban, és generáld azt a `locale-gen` paranccsal. Magyar nyelv esetén ehhez vedd ki a # jelet az alábbi sor elől:

      hu_HU.UTF-8 UTF-8

- Állítsd be a locale beállításait a `/etc/locale.conf` fájlban. Magyar nyelv esetén add hozzá az alábbi sort:

      LANG=hu_HU.UTF-8

- Add meg a paranccsori billentyűzetkiosztás és betűkészlet beállításait a `/etc/vconsole.conf` fájlban. Magyar nyelv esetén add hozzá az alábbi sorokat:

      KEYMAP=hu
      FONT=lat2-16
      FONT_MAP=8859-2

- Állítsd be az `/etc/mkinitcpio.conf` fájlt szükség szerint (lásd mkinitcpio), és hozz létre egy kezdeti RAM lemezt az alábbi paranccsal:

      # mkinitcpio -p linux

- Állítsd be a root felhasználónak a jelszavát a `passwd` paranccsal.
- Készíts el egy felhasználói fiókot useradd segítségével. A -m kapcsoló elkészíti a felhasználó könyvtárát ha még nem létezik. Végül állítsd be a jelszót:

      # useradd -m teszt

      # passwd teszt

Részletekért lásd sudo.

### Hálózati beállítások

Készítsd el a hostname fájlt:

    /etc/hostname

    myhostname

Adj hozzá néhány bejegyzést hosts(5) fájlhoz:

    /etc/hosts

    127.0.0.1	localhost
    ::1		localhost
    127.0.1.1	myhostname.localdomain	myhostname

Ha a rendszerednek állandó IP címe van, akkor azt használd a `127.0.1.1` helyett.

Állítsd be a hálózatot újonnan telepített környezetben. Lásd Hálózat beállítása és Vezeték nélküli hálózat beállítása.

### Boot loader telepítése és beállítása

Lásd Boot loaderek az elérhető választékért.

### Leválasztás és újraindítás

Ha még mindig a chroot környezetben vagy, írd be a `exit` parancsot, vagy nyomd le a `Ctrl+D` billentyűkombinációt a kilépéshez. Korábban a `/mnt` útvonal alá csatoltuk a partíciókat. Ebben a lépésben lecsatoljuk azokat:

    # umount -R /mnt

Most indíts újra, majd jelentkezz be az új rendszerbe root felhasználóként.

## Telepítés után

Lásd az Általános ajánlásokat a rendszerkezelési irányelvekhez és a telepítés utáni útmutatókhoz mint például egy grafikus környezet, hang vagy érintőtábla beállítása.

Alkalmazások listájához, amik érdekelhetnek, lásd Alkalmazások listája.

Category:

- Magyar